CELEX: 32010R0508
Language: lt
Date: 2010-06-14 00:00:00
Title: 2010 m. birželio 14 d. Komisijos reglamentas (ES) Nr. 508/2010, kuriuo uždraudžiama su Ispanijos vėliava plaukiojančių arba Ispanijoje registruotų ir Atlanto vandenyne į rytus nuo 45° vakarų ilgumos bei Viduržemio jūroje gaubiamaisiais tinklais paprastuosius tunus žvejojančių laivų žvejybos veikla

15.6.2010   
            
            
               LT
            
            
               Europos Sąjungos oficialusis leidinys
            
            
               L 149/7
            
         KOMISIJOS REGLAMENTAS (ES) Nr. 508/2010
   2010 m. birželio 14 d.
   kuriuo uždraudžiama su Ispanijos vėliava plaukiojančių arba Ispanijoje registruotų ir Atlanto vandenyne į rytus nuo 45° vakarų ilgumos bei Viduržemio jūroje gaubiamaisiais tinklais paprastuosius tunus žvejojančių laivų žvejybos veikla
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
   kadangi:
   
               (1)
            
            
               2010 m. sausio 14 d. Tarybos reglamentu (ES) Nr. 53/2010, kuriuo 2010 metams nustatomos tam tikrų žuvų išteklių ir žuvų išteklių grupių žvejybos galimybės, taikomos ES vandenyse ir ES laivams vandenyse, kuriuose reikalaujama nustatyti sužvejojamo žuvų kiekio apribojimus (2), nustatomos kvotos 2010 metams.
            
         
               (2)
            
            
               Remiantis Komisijai pateikta informacija, žvejodami šio reglamento priede nurodytų išteklių žuvis, gaubiamaisiais tinklais žvejojantys laivai, kurie plaukioja su tame priede nurodytos valstybės narės vėliava arba yra toje valstybėje narėje registruoti, išnaudojo 2010 metams jiems skirtą kvotą.
            
         
               (3)
            
            
               Todėl būtina uždrausti su tos valstybės narės vėliava plaukiojančių arba toje valstybėje narėje registruotų gaubiamaisiais tinklais tuos išteklius žvejojančių laivų žvejybos veiklą,
            
         PRIĖMĖ ŠĮ REGLAMENTĄ:
   1 straipsnis
   Kvotos išnaudojimas
   Šio reglamento priede nurodytos valstybės narės gaubiamaisiais tinklais žvejojantiems laivams 2010 metams skirta tame priede nurodytų išteklių žvejybos kvota laikoma išnaudota nuo tame priede nustatytos dienos.
   2 straipsnis
   Draudimas
   Nuo šio reglamento priede nustatytos dienos uždraudžiama gaubiamaisiais tinklais žvejojančių laivų, kurie plaukioja su tame priede nurodytos valstybės narės vėliava arba yra toje valstybėje narėje registruoti, tame priede nurodytų išteklių žvejybos veikla. Konkrečiai, draudžiama laivuose laikyti, perkelti į varžas tukinimo ar auginimo tikslais, perkrauti, perkelti arba iškrauti tokių laivų po nurodytos dienos sužvejotas minėtų išteklių žuvis.
   3 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. birželio 14 d.
      
         
            Komisijos vardu,
         
            Pirmininko vardu
         
         Fokion FOTIADIS
         
            Jūrų reikalų ir žuvininkystės generalinis direktorius
         
      
   
   
      (1)  OL L 343, 2009 12 22, p. 1.
   
      (2)  OL L 21, 2010 1 26, p. 1.
   
      PRIEDAS
      
                  Valstybė Narė
               
               
                  Ispanija
               
            
                  Ištekliai
               
               
                  BFT/AE045W
               
            
                  Įrankiai
               
               
                  Gaubiamieji tinklai
               
            
                  Rūšis
               
               
                  Paprastieji tunai (Thunnus thynnus)
               
            
                  Zona
               
               
                  Atlanto vandenynas į rytus nuo 45° vakarų ilgumos ir Viduržemio jūra
               
            
                  Data
               
               
                  2010 6 10